आज बड़ी परेशानी से रहेगी 'राहत'
Hamirpur
Updated Mon, 26 Nov 2012 12:00 PM IST
हमीरपुर। वर्क टू रूल सेवाएं दे रहे निगम कर्मचारी आज साप्ताहिक अवकाश नहीं करेंगे। कर्मचारी नियमित आठ घंटे सेवाएं देंगे। यात्रियों को कम परेशानी का सामना करना पड़ेगा। यात्रियों की सुविधा के मद्देनजर कर्मचारियों ने अवकाश न करने का निर्णय लिया है।
निगम कर्मचारियों ने 20 नवंबर से वर्क टू रूल सेवाएं देने शुरू की थी। इसके चलते कर्मचारी आठ घंटे सेवाएं दे रहे हैं। वर्क टू रूल सेवाओं के तहत सातवें दिन सोमवार को कर्मचारियाें का साप्ताहिक अवकाश है लेकिन यात्रियों की सुविधा के मद्देनजर कर्मचारियों ने अवकाश न करने का निर्णय लिया है। वहीं कर्मचारियों के वर्क टू रूल सेवाएं देने से लंबे रूट प्रभावित हो रहे हैं। लंबे रूटों पर चल रहे कर्मचारियों के आठ घंटे जहां पूरे हो रहे हैं। कर्मचारी वहीं बसों की ब्रेक लगा रहे हैं। यात्रियों को दिक्कतों का सामना करना पड़ रहा है। अब तक पंजाब राज्य के रूट प्रभावित हुए हैं। जल्द ही दूसरे राज्यों को जाने वाले लंबे रूट भी प्रभावित हो सकते हैं। ऐसे में यात्रियों का सफर मुश्किलों भरा हो जाएगा। हिमाचल प्रदेश संयुक्त समिति के प्रदेश सचिव नटरंजन कुमार ने कहा कि कर्मचारी काफी समय से मांगों को लेकर संघर्षरत हैं। बावजूद प्रदेश सरकार और निगम प्रबंधन कर्मचारियों की जायज मांगों को पूरा नहीं कर रहे हैं। प्रदेश सरकार और प्रबंधन वर्ग कर्मचारियों के हितों से खिलवाड़ कर रहा है। उन्होंने कहा कि कर्मचारी यात्रियों के सुविधा के लिए साप्ताहिक अवकाश नहीं ले रहे हैं।